

**ประกาศองค์การบริหารส่วนตำบลช่องสามหมอ**

**เรื่อง มาตรการการใช้ดุลยพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี**

-----------------------

องค์การบริหารส่วนตำบลช่องสามหมอ มีหน้าที่ในการให้บริการสาธารณะ เพื่อเกิดประโยชน์สูงสุด

แก่ประชาชน ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และพระราชบัญญัติ กำหนดแผน

และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๕๒ และหน้าที่ตามที่กฎหมายอื่นกำหนดไว้ ซึ่งใน

การปฏิบัติหน้าที่บริหารกิจการขององค์การบริหารส่วนตำบล ควบคุม ดูแล พนักงานส่วนตำบล และพนักงานจ้าง ฝ่ายบริหาร โดยนายกองค์การบริหารส่วนตำบลเป็นผู้กำหนดนโยบายการปฏิบัติงานให้เป็นไปตามกฎหมาย ระเบียบ ข้อบังคับ และ

มีปลัดองค์การบริหารส่วนตำบลเป็นผู้บังคับบัญชาข้าราชการ มีอำนาจในการสั่งการ อนุญาต อนุมัติ เพื่อปฏิบัติงานภายใน

หน่วยงาน แต่ในการปฏิบัติหน้าที่ของฝ่ายบริหารด้วยการที่อำนาจทางปกครอง โดยเฉพาะส่วนที่กฎหมายกำหนด ให้เป็นการ

ใช้ดุลยพินิจของผู้มีอำนาจในการตัดสินใจอนุญาต อนุมัติ หรือมรคำสั่งในเรื่องนั้น อย่างรอบคอบ มีขอบเขตและมีเหตุผลสนับสนุนการใช้ดุลยพินิจอย่างเพียงพอ

ดังนั้น เพื่อให้เกิดความโปร่งใสในการใช้ดุลยพินิจในการอออกคำสั่ง อนุญาต อนุมัติ ในภารกิจ

ขององค์การบริหารส่วนตำบลช่องสามหมอเป็นไปตามหลักธรรมาภิบาลจึงได้กำหนดมาตรการการใช้ดุลยพินิจของฝ่าย

บริหารไว้ดังนี้

๑.การใช้ดุลยพินิจของฝ่ายบริหารต้องเป็นไปตามที่กฎหมายบัญญัติให้กระทำการอย่างหนึ่งอย่างใด

โดยอิสสระ

๒.ขั้นตอนการใช้ดุลพินิจต้องประกอบเหตุผล ดังนี้

๒.๑ ขั้นตอนแรกข้อเท็จจริงอันเป็นวาระสำคัญซึ่งการวินิจฉัยข้อเท็จจริงนั้น

ต้องตรวจสอบข้อเท็จจริงที่เกิดขึ้น จากพยานหลักฐานที่มีอยู่เพียงพอต่อการพิสูจน์ข้อเท็จจริงว่าได้เกิดขึ้นหรือไม่

๒.๒ ขั้นตอนที่สอง ข้อกฎหมาย ที่อ้างอิงประกอบข้อเท็จจริงตาม (๒.๑) ที่เกี่ยวข้องเป็นสาระสำคัญ

๒.๓ ขั้นตอนที่สาม ข้อพิจารณาและข้อสนับสนุน ซึ่งผู้ใช้ดุลพินิจพิจารณาตัดสินใจว่ากฎหมายได้กำหนดให้ใช้ดุลยพินิจได้เพียงประการเดียว หรือหลายประการ ซึ่งสามารถตัดสินใจใช้อำนาจหรือไม่ก็ได้ หรือจะเลือกกระทำการอย่างหนึ่งอย่างไดก็ได้ตามที่กฎหมายกำหนด

จึงประกาศมาเพื่อโปรดทราบโดยทั่วกัน

ประกาศ ณ วันที่ ๑๐ เดือน มกราคม พ.ศ. ๒๕๖๔



(นายเรืองศักดิ์ ดิลกลาภ)

นายกองค์การบริหารส่วนตำบลช่องสามหมอ